CELEX: 62008TN0466
Language: el
Date: 2008-10-21 00:00:00
Title: Υπόθεση T-466/08: Προσφυγή της 21ης Οκτωβρίου 2008 — Lancôme κατά ΓΕΕΑ — Focus Magazin Verlag (ACNO FOCUS)

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/36
            
         Προσφυγή της 21ης Οκτωβρίου 2008 — Lancôme κατά ΓΕΕΑ — Focus Magazin Verlag (ACNO FOCUS)
   (Υπόθεση T-466/08)
   (2009/C 6/72)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Lancôme parfums et beauté & Cie SNC (Παρίσι, Γαλλία) (εκπρόσωποι: A. von Mühlendahl και J. Pagenberg, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Focus Magazin Verlag GmbH (Μόναχο, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 29ης Ιουλίου 2008 στην υπόθεση R 1796/2007-1,
            
         
               —
            
            
               να απορρίψει την ανακοπή που άσκησε η αντίδικος ενώπιον του τμήματος προσφυγών κατά της καταχωρίσεως του οικείου κοινοτικού σήματος κατά το μέρος που η ανακοπή στηρίζεται στο κατά τη διαδικασία ανακοπής αντιταχθέν σήμα και, επιπλέον, στον κίνδυνο συγχύσεως υπό την έννοια του άρθρου 8, παράγραφος 1, στοιχείο β', του κανονισμού 40/94,
            
         
               —
            
            
               να καταδικάσει το ΓΕΕΑ στα δικαστικά έξοδα, συμπεριλαμβανομένων των εξόδων στα οποία υποβλήθηκε η προσφεύγουσα ενώπιον του τμήματος προσφυγών, και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα, συμπεριλαμβανομένων των εξόδων στα οποία υποβλήθηκε η προσφεύγουσα ενώπιον του τμήματος προσφυγών, στην περίπτωση που η αντίδικος ενώπιον του τμήματος προσφυγών παρέμβει στην παρούσα υπόθεση.
            
         Ισχυρισμοί και κύρια επιχειρήματα
   
      Αιτoύσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «ACNO FOCUS» για προϊόντα της κλάσεως 3 — αίτηση καταχωρίσεως υπ' αριθ. 3 272 705
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν δικαίωμα επί σήματος ή σημείου: Το καταχωρισμένο υπ' αριθ. 39 407 564 γερμανικό λεκτικό σήμα «FOCUS» για προϊόντα και υπηρεσίες που υπάγονται στις κλάσεις 3, 5, 6, 7, 8, 9, 14, 15, 16, 18, 20, 21, 24, 25, 26, 28, 29, 30, 33, 34, 36, 38, 39, 41 και 42· το καταχωρισμένο υπ' αριθ. 453 720 κοινοτικό σήμα για, μεταξύ άλλων, προϊόντα που υπάγονται στην κλάση 3
   
      Απόφαση του τμήματος ανακοπών: Ανακοπή δεκτή ως προς όλα τα σημεία της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 42, παράγραφος 3, σε συνδυασμό με το άρθρο 43, παράγραφος 2, του κανονισμού 40/94 του Συμβουλίου, καθόσον το τμήμα προσφυγών έσφαλε εκτιμώντας ότι η αντίδικος ενώπιον του τμήματος προσφυγών μπορεί να στηριχθεί σε προϊόντα της κλάσεως 3 για να αντιταχθεί στην καταχώριση του εν λόγω κοινοτικού σήματος· παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, καθόσον το τμήμα προσφυγών έσφαλε διαπιστώνοντας ότι υπάρχει κίνδυνος συγχύσεως μεταξύ των οικείων σημάτων.